Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 108/14/1100	Bratislava, 22.5.2015
EEČ : 2-7-7-2015

U Z N E S E N I E

Trestná vec:	obvinený XXXXX a spol. 
Zločin:	

Rozhodol: 	prokurátor Krajskej prokuratúry Bratislava
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
	povolanie: roľník
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: roľník
ako osoby podnikajúce na základe živnostenského oprávnenia pod obchodným menom XXXXX, so sídlom XXXXX XXXXX, IČO: XXXXX a XXXXX - XXXXX, so sídlom XXXXX, IČO:XXXXX, spoločne podnikajúci ako členovia združenia, na základe zmluvy o združení, ktorí si v zmysle zmluvy príjmy a výdavky delili v podiele 50:50, zahrnuli do daňových výdavkov vyššie uvedených daňových subjektov daňové doklady u ktorých nedošlo k zdaniteľnému plneniu, a to faktúru č. 00063 za nákup rozmetadla na umelé hnojivo KUHN S.A., construkter france, NO 30771, typ 0 ZSB na sumu 1.650,- EUR, faktúru č. 00088 za nákup kompaktoru BBG, typ B622AS4K400KB na sumu 10.800,- EUR, obe vydané v mene spoločnosti XXXXX, ktoré si obstarali od obvineného XXXXX za odplatu, a to:
a)   obvinený XXXXX za daňový subjekt - XXXXX, so sídlom XXXXX XXXXX, IČO: XXXXX, z celkovej sumy fiktívnych daňových dokladov 10.375,- EUR, zahrnul do základu dane sumu 5.187,50 EUR (čo predstavuje 50%), v dôsledku čoho takýmto neoprávneným započítaním daňových dokladov u ktorých nedošlo k zdaniteľnému plneniu skrátil daň z príjmu za zdaňovacie obdobie roku 2011 v rozsahu 985,63 EUR a súčasne DPH vo výške 2.075,- EUR, nakoľko v zmysle platných daňových zákonov si obvinený uplatnil DPH v daňovom priznaní k DPH z daňových dokladov u ktorých nedošlo k zdaniteľnému plneniu v plnej výške, čím takto skrátil daň v celkovom rozsahu 3.060,63 EUR,
b)   obvinený XXXXX za daňový subjekt - XXXXX - XXXXX, so sídlom XXXXX, IČO:XXXXX, z celkovej sumy daňových dokladov u ktorých nedošlo k zdaniteľnému plneniu 10.375,- €, zahrnul do základu dane na dani z príjmu sumu 5.187,50 EUR (čo predstavuje 50%), v dôsledku čoho takýmto neoprávneným započítaním daňových dokladov u ktorých nedošlo k zdaniteľnému plneniu skrátil daň z príjmu za zdaňovacie obdobie roku 2011 v rozsahu 985,63 EUR,

lebo zanikla trestnosť činu

Odôvodnenie:
Dňa 06.02.2013 vyšetrovateľ PZ uznesením vydaným podľa § 199 ods. 1 Trestného poriadku pod spisovou značkou ORP-301/7-OEK-KE-2013 začal trestné stíhanie pre zločin skrátenie dane a poistného spáchaného formou spolupáchateľstva podľa § 20 k § 276 ods. 1, ods. 4 Trestného zákona na tom skutkovom základe, ako je to uvedené vo výrokovej časti citovaného uznesenia.
Dňa 27.12.2013 vyšetrovateľ uznesením podľa § 206 ods. 1 Trestného poriadku vydaným pod spisovou značkou ORP-301/7-OEK-KE-2013 vzniesol obvinenie XXXXX a XXXXX pre zločin skrátenia dane a poistného spáchaného formou spolupáchateľstva podľa § 20 k § 276 ods. l, ods. 2 písm. d) Trestného zákona (obvinený XXXXX) a pre prečin skrátenia dane a poistného spáchaný formou spolupáchateľstva podľa § 20 k § 276 ods. 1 Trestného zákona (obvinený XXXXX) na tom skutkovom základe, ako je to uvedené vo výrokovej časti tohto uznesenia.

Dňa 11.04.2014 vyšetrovateľ PZ uznesením podľa § 21 ods. 1 Trestného poriadku („per analógiám") ylúčil trestnú vec obvinených XXXXX, XXXXX a ďalších osôb zo spoločného konania z trestnej veci obvineného XXXXX a spol. vedenej na Prezídiu Policajného zboru, národnej kriminálnej agentúre, národnej protikorupčnej jednotke, expozitúre Východ v Košiciach pod ČVS: PPZ-263/NKA-PK-VY-2014 (predtým na Okresnom riaditeľstve PZ v Košiciach pod ČVS: ORP-301/7-OEK-KE-2013). Vylúčená vec je v súčasnej dobe realizovaná vyšetrovateľom Krajského riaditeľstva PZ v Bratislave pod  spisovou značkou KRP-222/2-VYS-BA-2014.

Podstata obvinenia vzneseného XXXXX a XXXXX spočívala v skutočnosti, že pri určení vlastnej daňovej povinnosti dane z príjmu, resp. dane z pridanej hodnoty za zdaňovacie obdobie roku 2011, každý z nich neoprávnene zahrnul do daňovo zohľadniteľných výdavkov, resp. uskutočnených zdaniteľných plnení aj plnenia, ktoré mali vyplývať z  faktúry č. 00063 za nákup rozmetadla na umelé hnojivo KUHN S.A., faktúry č. 00088 za nákup kompaktoru BBG, obe vydané v mene spoločnosti XXXXX, ktoré si však v skutočnosti obstarali od obvineného XXXXX, za odplatu, uvedomujúc si, že tieto doklady neodrážajú výsledok obchodnej činnosti ale slúžia iba na skreslenie daňovej povinnosti.

Z odborného vyjadrenia č. 14/2013 znalkyne XXXXX k daňovému subjektu - XXXXX vyplýva, že uplatnením daňových dokladov u ktorých nedošlo k zdaniteľnému plneniu vznikol u daňového subjektu XXXXX rozdiel na dani z príjmov fyzických osôb za rok 2011 vo výške 985,63 EUR a rozdiel na DPH za 1. štvrťrok 2011 vo výške 2.075 EUR.
Z odborného vyjadrenia č. 79/2013 znalkyne XXXXX k daňovému subjektu - XXXXX ďalej vyplýva, že uplatnením daňových dokladov u ktorých nedošlo k zdaniteľnému plneniu, vznikol u daňového subjektu XXXXX rozdiel na dani z príjmov fyzických osôb za rok 2011 vo výške 985,63 EUR.

Obvinený XXXXX vo svojom výsluchu zo dňa 30.10.2014  okrem iných skutočností uviedol, že suma, ktorá bola vyčíslená v odbornom vyjadrení bola uhradená a doklady o úhrade zaslal do vyšetrovacieho spisu jeho obhajca. Bolo podané dodatočné daňové priznanie a vyplatil aj pokutu za oneskorené podané daňové priznanie.
Obvinený XXXXX vo svojom výsluchu zo dňa 30.10.2014  okrem iných skutočností uviedol, že uhradil sumu 985,63 EUR, ktorá bola vyčíslená podľa odborného vyjadrenia č. 79/2013 znalkyne XXXXX č. 79/2013.

Vyšetrovateľ PZ vyžiadal z príslušného Daňového úradu XXXXX, pobočka Pezinok  správu k daňovému subjektu XXXXX, bytom XXXXX XXXXX a k daňovému subjektu XXXXX, bytom XXXXX XXXXX. Zo správy príslušného Daňového úradu XXXXX, pobočka Pezinok vyplýva, že daňový subjekt XXXXX podal dňa 25.05.2014 dodatočné daňové priznanie k dani z príjmu FO za zdaňovacie obdobie 2011, kde mu vyšla platiť daň vo výške 985,63 EUR, ktorú uhradil dňa 28.06.2014. Z uvedeného podania mu správca dane uložil pokutu vo výške 49,20 EUR, ktorú daňový subjekt uhradil lehote dňa 24.06.2014. Daňový subjekt XXXXX podal dňa 25.05.2014 dodatočné daňové priznanie k DPH za zdaňovacie obdobie 1. štvrťrok 2011, z ktorého mu vznikla daňová povinnosť vo výške 2.075,- EUR, ktorú uhradil dňa 26.05.2014. Z uvedeného podaniu mu správca dane uložil pokutu vo výške 103,70 EUR, ktorú uhradil v lehote dňa 19.08.2014.

Daňový subjekt XXXXX podal dňa 25.05.2014 dodatočné daňové priznanie k dani z príjmu fyzických osôb za rok 2011, z ktorého mu vznikla daňová povinnosť vo výške 985,63 EUR, ktorú zaplatil dňa 28.05.2014.

Z odpisu registra trestov vyplýva, že obvinený XXXXX bol doposiaľ dvakrát súdne trestaný, v obidvoch prípadoch sa na neho hľadí, akoby nebol odsúdený. Z lustrácie zo systému Avízo/Ote vyplýva, že obvinený XXXXX je v súčasnej dobe stíhaný v trestnom konaní vedenom pod ČVS:KRP-222/2-VYS-BA-2014. Z evidencie priestupkov vyplýva, že obvinený XXXXX bol priestupkovo prejednávaný pre dopravné priestupky.

Vo vzťahu k XXXXX z odpisu registra trestov vyplýva, že nebol doposiaľ súdne trestaný. Z lustrácie zo systému Avízo/Ote vyplýva, že obvinený XXXXX je v súčasnej dobe stíhaný v trestnom konaní vedenom pod ČVS:KRP-222/2-VYS-BA-2014. Z evidencie priestupkov vyplýva, že obvinený XXXXX nebol priestupkovo prejednávaný.

Podľa §276 ods. 1 Trestného zákona, prečinu skrátenie dane a poistného sa dopustí ten, kto v malom rozsahu skráti daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.
Podľa §276 ods. 1, ods. 2 písm. d) Trestného zákona sa zločinu skrátenie dane a poistného dopustí ten, kto vo väčšom rozsahu skráti daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.
Podľa § 20 Trestného zákona, ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.

Podľa § 86 ods. 1 písm. e) Trestného zákona, trestnosť činu zaniká aj vtedy ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Podľa § 86 ods. 2 Trestného zákona, trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

Z uvedeného prehľadu skutkových zistení bezpochyby vyplýva, že v prípade obvinených osôb XXXXX a XXXXX došlo k podaniu dodatočných daňových priznaní, na podklade ktorých v plnej výške obaja zaplatili splatnú daň v rozsahu jej skrátenia stíhaným konaním. Ani jeden z týchto subjektov nebol za obdobný čin v predchádzajúcich 24 mesiacoch postihnutý, a to ani v trestnom ani v správnom (daňovom) konaní. Za týchto okolností potom so zreteľom na ust. §  86 ods. 1 písm. e), ods. 2 Tr. por. trestnosť činu u každého z nich zaplatením splatnej dane trestnosť ich činu zanikla. 

Poukazujúc na uvedené skutkové a právne okolnosti veci som rozhodol tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok.

JUDr. Ladislav Masár
prokurátor